Mikko Himmi

Mikko Himmi (22. elokuuta 1877 Lemi – 10. heinäkuuta 1932 Lemi) oli suomalainen kansakoulun opettaja.

Lemin Vainikkalan kylässä syntyneen Himmin vanhemmat olivat maanviljelijä Mikko Himmi ja Valpuri Sinkko. Hän kävi kansakoulun, suoritti kiertokoulun opettajan tutkinnon ja valmistui Kajaanin seminaarista vuonna 1906. Himmi työskenteli opettajana Uudenkirkon Kuusjärven kansakoulussa vuosina 1906–1918.

Työväenliikkeen toimintaan osallistunut Himmi pakeni sisällissodan jälkeen Venäjälle. Hän laati siellä suomenkielisten neuvostokoulujen ensimmäiset oppikirjat, joita käytettiin monen vuoden ajan. Palattuaan Suomeen Himmi työskenteli Viipurin maalaiskunnan Esisaaren kansakoulun johtajaopettajana vuosina 1922–1931. Hän toimi myös maalaiskunnan kunnanvaltuutettuna vuosina 1923–1930. Puoluekannaltaan Himmi oli sosiaalidemokraatti.

Teoksia
 Lasten kirja: I, Opin alkeita. Pietari: Suomalainen sivistysjaosto, 1920. Teoksen verkkoversio
 Lasten kirja: II, Kertomuksia. Pietari: Suomalainen sivistysjaosto, 1920. Teoksen verkkoversio
 Oppilaan laskuoppi. Pietari: Suomalainen sivistysjaosto, 1920.

Lähteet

Suomalaiset opettajat
Viipurin maalaiskunnan kunnanvaltuutetut
Vuonna 1877 syntyneet
Vuonna 1932 kuolleet